CELEX: C2005/132/36
Language: lt
Date: 2005-05-28 00:00:00
Title: Byla C-161/05 Europos Bendrijų Komisijos 2005 m. balandžio 7 d. pareikštas ieškinys Italijos Respublikai

28.5.2005   
            
            
               LT
            
            
               Europos Sąjungos oficialusis leidinys
            
            
               C 132/19
            
         Europos Bendrijų Komisijos 2005 m. balandžio 7 d. pareikštas ieškinys Italijos Respublikai
   (Byla C-161/05)
   (2005/C 132/36)
   Proceso kalba: italų
   2005 m. balandžio 7 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Komisijos Teisės tarnybos narės C. Cattabriga, ieškinys Italijos Respublikai.
   Ieškovė Teisingumo Teismo prašo:
   
               1)
            
            
               pripažinti, kad nepranešdama duomenų, numatytų 1993 m. spalio 12 d. Tarybos reglamento (EEB) Nr. 2847/93 (1) nustatančio bendros žuvininkystės politikos kontrolės sistemą 15 straipsnio 4 dalyje ir 18 straipsnio 1 dalyje, Italijos Respublika neįvykdė savo įsipareigojimų pagal šias nuostatas.
            
         
               2)
            
            
               priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Reglamento (EEB) Nr. 2847/93 15 straipsnio 4 dalis ir 18 straipsnio 1 dalis įpareigoja valstybes nares per nustatytą terminą kompiuteriniu ryšiu pranešti Komisijai tam tikrus duomenis. Italijos valdžios institucijos per nustatytą terminą nepranešė atitinkamų 1999 metų ir 2000 metų duomenų. Todėl Italijos Respublika neįvykdė minėtose nuostatose įtvirtinto įsipareigojimo pranešti.
   
      (1)  OL L 261, 1993 10 20, p. 1.